Romania
Romanian pinta-ala on 238 391 neliökilometriä. Suuren osan Bulgarian ja Serbian vastaisesta rajasta muodostaa Tonava. Moldovan vastaisen rajan muodostava Prutjoki liittyy Tonavaan. Romanialla on kaistale Mustanmeren rantaa. Maan länsiosaa hallitsevat Karpaatit, joiden korkein huippu Moldoveanu nousee 2 544 metrin korkeuteen. Karpaatit erottavat Tonavan keskijuoksun ja alajuoksun, joiden valuma-alue on suurelta osin Romanian aluetta.
Röömi
Lammen pituus on 350 metriä, leveys 250 metriä ja sen pinta-ala on 4,1 hehtaaria. Se sijaitsee Honkakeitaan itäpuolella maaston painaumassa ja se on jätetty keitaan turvetuotantoalueen ulkopuolelle. Lampeen ei laske ojia eikä sillä ole laskuojaa. Sen rannoilla ei ole rakennuksia eikä sille johda teitä. Lähin asutus sijaitsee parkanon puolella Korteskylällä, minne on matkaa kilometrin. Kankaanpään ja Parkanon välinen raja kulkee 100 metriä lammen pohjoisrannasta.